
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2004 M. LAPKRIČIO 11 D. SPRENDIMO NR. T-279 DALINIO PAKEITIMO

2011 m. balandžio 28  d. Nr. T-34
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p.  ir atsižvelgdama į asociacijos Kidulių bendruomenės centro „Vinkšnupis“ 2011 m. balandžio 21 d. prašymą, nusprendžia:

1. Iš dalies pakeisti rajono savivaldybės tarybos 2004 m. lapkričio 11 d. sprendimo Nr. T-279 „Dėl negyvenamųjų patalpų perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija :


„1. Perduoti asociacijai Kidulių bendruomenės centrui „Vinkšnupis“ laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu Kidulių pagrindinės mokyklos patikėjimo teise valdomas, 104,01 kv. m ploto negyvenamąsias patalpas, esančias Kidulių seniūnijoje, Kidulių kaime, Nemuno g. 51 (Nekilnojamojo turto objekto kadastrinių matavimų byloje Nr. 84/10437 unikalus pastato Nr. 4400-0324-4580, pastato pažymėjimas plane 3C1/m, patalpų indeksai nuo 1-1 iki 1-8), Kidulių bendruomenės centro „Vinkšnupis“ įstatuose šiuo metu numatytoms funkcijos vykdyti.“

2. Įgalioti Kidulių pagrindinės mokyklos direktorę pasirašyti susitarimą dėl rajono savivaldybės turto panaudos sutarties Nr. D-18, sudarytos 2004 m. lapkričio 30 d., pakeitimo.
Meras

